Základné princípy vykonávacieho predpisu podľa § 9, ods. 3 návrhu zákona o energetickej hospodárnosti budov.

(návrh)

VYHLÁŠKA
Ministerstva výstavby a regionálneho rozvoja Slovenskej republiky

z....................... 2005,

ktorou sa vykonáva   zákon  č..... /2005 Z. z. o energetickej hospodárnosti budov a o doplnení niektorých zákonov

Ministerstvo výstavby a regionálneho rozvoja Slovenskej republiky (ďalej len „ministerstvo“) podľa § 9 ods. 3 zákona č..../2005 Z. z. o energetickej hospodárnosti budov a o doplnení niektorých zákonov (ďalej len „zákon“) ustanovuje:

§ 1
Predmet úpravy

( 1 ) Táto vyhláška ustanovuje podrobnosti

a)	o výpočte energetickej hospodárnosti budov,
b)	o obsahu energetického certifikátu, vrátane rozpätia energetických tried a emisií oxidu uhličitého uvádzaných v energetickom certifikáte,

ako aj vzor energetického certifikátu pre jednotlivé kategórie budov a vzor energetického štítku.

§ 2
							
Výpočet energetickej hospodárnosti budov

(1) Pri výpočte energetickej hospodárnosti budov ( ďalej len výpočet ) sa zohľadňujú aspekty § 3 ods. 3 návrhu zákona stanovené podľa prednormy ( ďalej len prEN ) prEN 15 217 Metódy vyjadrenia energetickej hospodárnosti a energetickej certifikácie budov.
	
(2) Do výpočtu sa musí zohľadniť vplyv aspektov podľa § 3, ods. 4 návrhu zákona , aj predstavuje ..... vplyv na výpočet.

(3) Pri výpočte rodinných a bytových domov sa nezohľadňuje vplyv faktorov § 3, ods. 3 písm. f ) a i ) návrhu zákona.

(4) Nová budova , ako aj budova ktorá sa významne obnovuje musí spĺňať minimálne požiadavky na energetickú hospodárnosť stanovené postupmi podľa prEN 15217 v STN ISO 13790 Tepelnotechnické vlastnosti budov. Výpočet potreby energie na vykurovanie. 

§ 3
Obsah energetického certifikátu vrátane rozpätia energetických tried

( 1 ) Obsah energetického certifikátu vyjadrený v § 7 návrhu zákona a to v ods. 1 písm. d),e),f) je obsiahnutý v prEN 15217 Metódy vyjadrenia energetickej certifikácie budov a stanovuje sa osobitne pre jednotlivé kategórie budov uvedené v § 3, ods. 5 návrhu zákona.

( 2 ) Verejné budovy podľa tejto vyhlášky sú budovy vyjadrené v § 7, ods. 4 návrhu zákona.

( 3 ) Celková podlahová plocha pre účely vyhlášky ( ako aj zákona ) je plocha daná vonkajšími rozmermi budovy, od ktorých sa odpočíta hrúbka obvodových stien.

( 4 ) Energetická trieda je stanovená ako súčet číselných hodnôt čiastkových energetických tried stanovených pre jednotlivé miesta a spôsob spotreby energie v budove. Ich rozpätie je diferencované pre jednotlivé kategórie budov.( § 3,ods. 5 zákona) 

( 5 ) Minimálne požiadavky na energetickú hospodárnosť budov sú u energetických tried v ich dolnom rozpätí ( kWh/m² celkovej podlahovej plochy budovy ). 

§ 4
Energetické triedy

( 1 ) Energetické triedy pre rodinné domy sú uvedené v prílohe č. 1.

( 2 ) Energetické triedy pre bytové domy sú uvedené v prílohe č. 2.

( 3 ) Energetické triedy pre administratívne budovy sú uvedené v prílohe č. 3.

( 4 ) Energetické triedy pre budovy škôl a školských zariadení sú uvedené v prílohe č.4.

(  5 ) Energetické triedy pre budovy nemocníc sú uvedené v prílohe č. 5.

( 6 ) Energetické triedy pre budovy hotelov a reštaurácií sú uvedené v prílohe č. 6.

( 7 ) Energetické triedy pre športové haly a iné budovy pre šport sú uvedené v prílohe
        č. 7.

( 8 ) Energetické triedy pre budovy pre veľkoobchodné a maloobchodné služby sú 
        uvedené v prílohe č. 8.

( 9 ) Energetické triedy pre ostatné nevýrobné budovy spotrebujúce energiu sú uvedené v prílohe č. 9.

§ 5
Energetický certifikát a energetický štítok

Vzor energetického certifikátu je uvedený v prílohe č. 10. Vzor energetického štítku je uvedený v prílohe č. 11.

§ 6
Účinnosť
Táto vyhláška nadobúda účinnosť 1. januára 2006.

Príloha č. 1 k vyhláške č. ... /2005, ktorou sa vykonáva zákon č..../2005 Z .z. o energetickej hospodárnosti a o doplnení niektorých zákonov

Energetické triedy 
pre rodinné domy

ríloha č. 10 k vyhláške č. ..../2005 Z. z., ktorou sa vykonáva zákon č. .../2005 o energetickej hospodárnosti budov a o doplnení niektorých zákonov

VZOR
energetického certifikátu

_____________________________________________________________________

.......................................................................................................
(obchodné meno, sídlo a identifikačné číslo autorizovanej osoby

Spisové číslo: ........................                                       Dátum vydania: ......................

ENERGETICKÝ CERTIFIKÁT
podľa zákona č. .../2005 Z.z. o energetickej certifikácii a o doplnení niektorých zákonov